Na podlagi 11. a in 12. člena Zakona o gasilstvu (Uradni list RS, št. 113/05 – uradno prečiščeno besedilo, 23/19 in 189/20 – ZFRO), 3. člena Zakona o zavodih (Uradni list RS, št. 12/91, 8/96, 36/00 – ZPDZC in 127/06 – ZJZP) in 19. člena Statuta Občine Ravne na Koroškem (Uradno glasilo slovenskih občin, št. 16/16) je Občinski svet občine Ravne na Koroškem na \_\_. seji, dne \_\_.\_\_. 20\_\_ sprejel

**O D L O K  
o ustanovitvi Koroškega gasilskega zavoda**

**[I. SPLOŠNE DOLOČBE](https://www.uradni-list.si/glasilo-uradni-list-rs/vsebina/2005-01-0818/odlok-o-ustanovitvi-koroskega-gasilskega-zavoda/" \l "I.%C2%A0SPLO%C5%A0NE%C2%A0DOLO%C4%8CBE)**

**[1. člen](https://www.uradni-list.si/glasilo-uradni-list-rs/vsebina/2005-01-0818/odlok-o-ustanovitvi-koroskega-gasilskega-zavoda/" \l "1.%C2%A0%C4%8Dlen)**

Koroški gasilski zavod je poklicna gasilska organizacija, ki opravlja preventivna in operativna dela v zvezi z varstvom pred požarom, naloge zaščite in reševanja ob naravnih in drugih nesrečah, naloge zaščite in reševanja ob nesrečah z nevarnimi snovmi in tehničnega reševanja ob nesrečah v cestnem prometu ter ob nesrečah na tekočih in stoječih vodah in druge naloge zaščite in reševanja širšega pomena.

Zavod opravlja naloge v primerih in pod pogoji, ki jih določata ustanovitelj in država s posebnimi predpisi.

**[2. člen](https://www.uradni-list.si/glasilo-uradni-list-rs/vsebina/2005-01-0818/odlok-o-ustanovitvi-koroskega-gasilskega-zavoda/" \l "2.%C2%A0%C4%8Dlen)**

Koroški gasilski zavod je organiziran kot javni zavod. Dejavnost zavoda se šteje kot obvezna javna lokalna služba in se izvaja v javnem interesu.

Ustanovitelj zavoda je Občina Ravne na Koroškem.

**[II. IME IN SEDEŽ](https://www.uradni-list.si/glasilo-uradni-list-rs/vsebina/2005-01-0818/odlok-o-ustanovitvi-koroskega-gasilskega-zavoda/" \l "II.%C2%A0IME%C2%A0IN%C2%A0SEDE%C5%BD)**

**[3. člen](https://www.uradni-list.si/glasilo-uradni-list-rs/vsebina/2005-01-0818/odlok-o-ustanovitvi-koroskega-gasilskega-zavoda/" \l "3.%C2%A0%C4%8Dlen)**

Ime zavoda je: Koroški gasilski zavod,  
skrajšano ime je: KGZ,  
sedež zavoda: Koroška cesta 13, Ravne na Koroškem.  
Zavod ima status pravne osebe.  
Zavod lahko spremeni sedež samo s soglasjem ustanovitelja.

**[III. DEJAVNOST ZAVODA](https://www.uradni-list.si/glasilo-uradni-list-rs/vsebina/2005-01-0818/odlok-o-ustanovitvi-koroskega-gasilskega-zavoda/" \l "III.%C2%A0DEJAVNOST%C2%A0ZAVODA)**

**[4. člen](https://www.uradni-list.si/glasilo-uradni-list-rs/vsebina/2005-01-0818/odlok-o-ustanovitvi-koroskega-gasilskega-zavoda/" \l "4.%C2%A0%C4%8Dlen)**

Zavod opravlja naslednje dejavnosti:  
– O/84.250 Zaščita in reševanje pri požarih in nesrečah,  
– M/71.200 Tehnično preizkušanje in analiziranje,

– P/85.590 Drugje nerazvrščeno izobraževanje, izpopolnjevanje in usposabljanje,   
– H/49.410 Cestni tovorni promet,  
– G/46.690 Trgovina na debelo z drugimi napravami in opremo,  
– G/47.990 Druga trgovina na drobno zunaj prodajaln, stojnic in tržnic,   
– M/71.129 Druge inženirske dejavnosti in tehnično svetovanje,

– E/36.000 Zbiranje, prečiščevanje in distribucija vode,

– N/81.290 Čiščenje cest in drugo čiščenje,

– S/96.090 Druge storitvene dejavnosti, drugje nerazvrščene,

– E/39.000 Saniranje okolja in drugo ravnanje z odpadki,

– N/81.220 Drugo čiščenje stavb, industrijskih naprav in opreme,

– R/93.299 Drugje nerazvrščene dejavnosti za prosti čas,

– A/02.400 Storitve za gozdarstvo.

Zavod lahko opravlja tudi gospodarsko dejavnost, če je ta namenjena opravljanju dejavnosti, za katero je bil zavod ustanovljen. Opravljanje teh storitev ne sme onemogočati opravljanje temeljne dejavnosti zavoda.

Zavod lahko spremeni ali razširi dejavnost le s soglasjem ustanovitelja.

**[5. člen](https://www.uradni-list.si/glasilo-uradni-list-rs/vsebina/2005-01-0818/odlok-o-ustanovitvi-koroskega-gasilskega-zavoda/" \l "5.%C2%A0%C4%8Dlen)**

Zavod lahko opravlja javno gasilsko službo izven območja ustanovitelja samo s soglasjem ustanovitelja.

Ne glede na prejšnji odstavek lahko zavod prosto izvršuje obveznosti iz koncesijskega razmerja z Ministrstvom za obrambo za dejavnosti reševanja na cesti in izlitja nevarnih snovi.

**[IV. ORGANI ZAVODA](https://www.uradni-list.si/glasilo-uradni-list-rs/vsebina/2005-01-0818/odlok-o-ustanovitvi-koroskega-gasilskega-zavoda/" \l "IV.%C2%A0ORGANI%C2%A0ZAVODA)**

**[6. člen](https://www.uradni-list.si/glasilo-uradni-list-rs/vsebina/2005-01-0818/odlok-o-ustanovitvi-koroskega-gasilskega-zavoda/" \l "6.%C2%A0%C4%8Dlen)**

Organi zavoda so:  
– svet zavoda,

– direktor,

– strokovni svet.

**[Svet zavoda](https://www.uradni-list.si/glasilo-uradni-list-rs/vsebina/2005-01-0818/odlok-o-ustanovitvi-koroskega-gasilskega-zavoda/" \l "Svet%C2%A0zavoda)**

**[7. člen](https://www.uradni-list.si/glasilo-uradni-list-rs/vsebina/2005-01-0818/odlok-o-ustanovitvi-koroskega-gasilskega-zavoda/" \l "7.%C2%A0%C4%8Dlen)**

Zavod upravlja svet zavoda, ki ima sedem članov.

Svet zavoda sestavljajo:  
– štirje predstavniki ustanovitelja,  
– dva predstavnika uporabnikov,

– en predstavnik zaposlenih v zavodu.

**[8. člen](https://www.uradni-list.si/glasilo-uradni-list-rs/vsebina/2005-01-0818/odlok-o-ustanovitvi-koroskega-gasilskega-zavoda/" \l "8.%C2%A0%C4%8Dlen)**

Predstavnike ustanovitelja v svet zavoda imenuje Občinski svet Občine Ravne na Koroškem na predlog Komisije za mandatna vprašanja, volitve in imenovanja.

Predstavnika zaposlenih v svetu zavoda izberejo zaposleni na neposrednih volitvah. Predstavnik zaposlenih ima svojega namestnika, ki se voli istočasno na neposrednih volitvah. Kandidata predlaga zbor zaposlenih v zavodu ali pisno skupina najmanj treh zaposlenih s podpisi. Volitve so veljavne, če je na zboru prisotnih več kot polovica zaposlenih v zavodu. Izvoljen je kandidat, ki dobi večino glasov zaposlenih, ki so volili.

Predstavnika uporabnikov v svet zavoda imenujejo gospodarske družbe, ki financirajo dejavnost zavoda.

**[9. člen](https://www.uradni-list.si/glasilo-uradni-list-rs/vsebina/2005-01-0818/odlok-o-ustanovitvi-koroskega-gasilskega-zavoda/" \l "9.%C2%A0%C4%8Dlen)**

Mandat članov sveta zavoda traja štiri leta in je vezan na mandat občinskega sveta. Po poteku mandata so lahko člani sveta ponovno imenovani.

Članu sveta zavoda preneha mandat pred potekom dobe, za katero je bil imenovan oziroma izvoljen, če:

* sam zahteva razrešitev,
* zaradi daljše odsotnosti ali iz drugih razlogov ne more več opravljati funkcije člana sveta,
* ga odpokliče organ, ki ga je imenoval v svet zavoda, po enakem postopku kot velja za imenovanje,
* v primeru imenovanja za direktorja zavoda,
* predstavniku delavcev zavoda preneha delovno razmerje v zavodu.

**[10. člen](https://www.uradni-list.si/glasilo-uradni-list-rs/vsebina/2005-01-0818/odlok-o-ustanovitvi-koroskega-gasilskega-zavoda/" \l "10.%C2%A0%C4%8Dlen)**

Pristojnosti sveta zavoda:

* sprejema statut zavoda in statutarne spremembe v soglasju z ustanoviteljem,
* poda predhodno soglasje k aktu o notranji organizaciji in sistemizaciji delovnih mest zavoda,
* imenuje in razrešuje direktorja s soglasjem občine ustanoviteljice,
* sprejema program dela zavoda in spremlja njegovo izvrševanje,
* sprejema finančni načrt in zaključni račun zavoda,
* daje ustanovitelju in direktorju predloge ter mnenja o posameznih vprašanjih s področja delovanja zavoda,
* na predlog direktorja imenuje člane strokovnega sveta,
* predlaga ustanovitelju spremembo ali razširitev dejavnosti,
* daje mnenje k predlogu direktorja o načinu razpolaganja s presežkom nad odhodki in o načinu pokrivanja morebitnega primanjkljaja,
* opravlja druge z zakonom, s tem odlokom ali statutom določene naloge.

**[Strokovni svet](https://www.uradni-list.si/glasilo-uradni-list-rs/vsebina/2005-01-0818/odlok-o-ustanovitvi-koroskega-gasilskega-zavoda/" \l "Strokovni%C2%A0svet)**

**[11. člen](https://www.uradni-list.si/glasilo-uradni-list-rs/vsebina/2005-01-0818/odlok-o-ustanovitvi-koroskega-gasilskega-zavoda/" \l "11.%C2%A0%C4%8Dlen)**

Strokovni svet zavoda sestavljajo strokovni vodja in člani, ki jih izmed strokovnih delavcev imenuje svet zavoda.

Člani strokovnega sveta so lahko tudi zunanji člani, strokovnjaki s področja varstva pred naravnimi in drugimi nesrečami. Sestavo, način imenovanja in trajanje mandata članov ter naloge se natančno določijo s statutom.

Strokovni svet obravnava vprašanja s področja strokovnega dela zavoda in odloča o strokovnih vprašanjih.

**[Direktor zavoda](https://www.uradni-list.si/glasilo-uradni-list-rs/vsebina/2005-01-0818/odlok-o-ustanovitvi-koroskega-gasilskega-zavoda/" \l "Direktor%C2%A0zavoda)**

**[12. člen](https://www.uradni-list.si/glasilo-uradni-list-rs/vsebina/2005-01-0818/odlok-o-ustanovitvi-koroskega-gasilskega-zavoda/" \l "12.%C2%A0%C4%8Dlen)**

Poslovodni organ zavoda je direktor, ki organizira in vodi delo ter poslovanje zavoda, ga predstavlja in zastopa ter je odgovoren za zakonitost dela.

V odsotnosti direktorja ga za opravljanje tekočih poslov zavoda nadomešča zaposleni v zavodu, ki ga za to pooblasti direktor. Pisno pooblastilo določa vsebino, obseg in trajanje pooblastila.

**13. člen**

Direktorja imenuje in razrešuje svet zavoda v soglasju z ustanoviteljem v skladu z zakonom.

Mandat direktorja traja pet let in je po preteku mandata lahko ponovno imenovan.

Direktor je lahko razrešen pred potekom časa, za katerega je imenovan, v primerih, določenih z zakonom.

**[14. člen](https://www.uradni-list.si/glasilo-uradni-list-rs/vsebina/2005-01-0818/odlok-o-ustanovitvi-koroskega-gasilskega-zavoda/" \l "14.%C2%A0%C4%8Dlen)**

Direktor je imenovan na podlagi javnega razpisa. Direktor mora poleg splošnih, z zakonom določenih pogojev, izpolnjevati tudi naslednje pogoje:

1. izobrazba

* najmanj specializacija po višješolski izobrazbi (prejšnja) ali
* najmanj visokošolska strokovna izobrazba (prejšnja) ali
* najmanj visokošolska strokovna izobrazba (1. bolonjska stopnja) ali najmanj univerzitetna izobrazba (1. bolonjska stopnja), (podraven 6/2);

1. najmanj pet let delovnih izkušenj, od tega najmanj tri leta vodstvenih ali organizacijskih

delovnih izkušenj,

1. poznavanje stroke in izkušnje na področju varstva pred naravnimi in drugimi nesrečami,
2. opravljen strokovni izpit za predstojnika gasilske enote in druga usposabljanja določena z zakonom.

Ne glede na 4. točko tega člena je za direktorja lahko imenovan tudi kandidat, ki nima opravljenega strokovnega izpita za predstojnika gasilske enote, mora pa ga opraviti v roku enega leta od nastopa funkcije.

Če se na razpis za direktorja ni prijavil nihče ali če nihče od prijavljenih kandidatov ni bil izbran, se razpis ponovi. Za čas do imenovanja direktorja na podlagi ponovljenega razpisa se imenuje vršilec dolžnosti direktorja, vendar najdlje za eno leto. Vršilca dolžnosti direktorja imenuje svet zavoda.

Dela in naloge direktorja so navedene v Statutu zavoda in v aktu o notranji organizaciji in sistemizaciji delovnih mest zavoda.

Akt o notranji organizaciji in sistemizaciji delovnih mest zavoda sprejme direktor po predhodno pridobljenem soglasju sveta zavoda.

**[V. FINANCIRANJE ZAVODA](https://www.uradni-list.si/glasilo-uradni-list-rs/vsebina/2005-01-0818/odlok-o-ustanovitvi-koroskega-gasilskega-zavoda/" \l "V.%C2%A0FINANCIRANJE%C2%A0ZAVODA)**

**[15. člen](https://www.uradni-list.si/glasilo-uradni-list-rs/vsebina/2005-01-0818/odlok-o-ustanovitvi-koroskega-gasilskega-zavoda/" \l "15.%C2%A0%C4%8Dlen)**

Ustanovitelj zagotavlja pogoje za delovanje zavoda. Ustanovitelj zagotavlja sredstva zavodu za delovanje v skladu z zakonom, s standardi in z normativi.

Zavod pridobiva sredstva za delovanje:

* iz sredstev ustanovitelja v obsegu, ki je določen vsako leto z letno pogodbo med ustanoviteljem in zavodom,
* iz pogodb zainteresiranih pravnih in fizičnih oseb, za katere zavod opravlja storitve,
* z lastno dejavnostjo.

**[16. člen](https://www.uradni-list.si/glasilo-uradni-list-rs/vsebina/2005-01-0818/odlok-o-ustanovitvi-koroskega-gasilskega-zavoda/" \l "16.%C2%A0%C4%8Dlen)**

Presežek prihodkov nad odhodki, ki jih zavod doseže pri opravljanju svoje dejavnosti, uporablja izključno za razvoj svoje dejavnosti.

**[17. člen](https://www.uradni-list.si/glasilo-uradni-list-rs/vsebina/2005-01-0818/odlok-o-ustanovitvi-koroskega-gasilskega-zavoda/" \l "17.%C2%A0%C4%8Dlen)**

Zavod odgovarja za svoje obveznosti s sredstvi, s katerimi razpolaga. Zavod se sme zadolževati le s soglasjem ustanovitelja.

**[18. člen](https://www.uradni-list.si/glasilo-uradni-list-rs/vsebina/2005-01-0818/odlok-o-ustanovitvi-koroskega-gasilskega-zavoda/" \l "18.%C2%A0%C4%8Dlen)**

Zavod je pravna oseba in nastopa v pravnem prometu neomejeno. Pravne posle z nepremičnim premoženjem pa lahko opravlja le s soglasjem ustanovitelja. Nepremično premoženje, ki ga zavod potrebuje za opravljanje svoje dejavnosti, mu ustanovitelj da v upravljanje.

**[VI. PREHODNE IN KONČNE DOLOČBE](https://www.uradni-list.si/glasilo-uradni-list-rs/vsebina/2005-01-0818/odlok-o-ustanovitvi-koroskega-gasilskega-zavoda/" \l "VI.%C2%A0PREHODNE%C2%A0IN%C2%A0KON%C4%8CNE%C2%A0DOLO%C4%8CBE)**

**[19. člen](https://www.uradni-list.si/glasilo-uradni-list-rs/vsebina/2005-01-0818/odlok-o-ustanovitvi-koroskega-gasilskega-zavoda/" \l "20.%C2%A0%C4%8Dlen)**

Ta odlok začne veljati z dnem objave v Uradnem listu RS.

**[20. člen](https://www.uradni-list.si/glasilo-uradni-list-rs/vsebina/2005-01-0818/odlok-o-ustanovitvi-koroskega-gasilskega-zavoda/" \l "23.%C2%A0%C4%8Dlen)**

Z uveljavitvijo tega odloka preneha veljati Odlok o ustanovitvi Koroškega gasilskega zavoda Ravne na Koroškem (Uradni list RS, št. 23/2005 z vsemi spremembami).

Ravne na Koroškem, \_\_\_\_\_\_\_\_\_\_\_

**Občina Ravne na Koroškem**

**Župan**

**dr. Tomaž Rožen**